《去年微之国史读易彻章梦谒晦翁相与从容话言》
宋代·度正

礼经遗子略闻之，大法昭然世莫违。
初学卑卑由礼立，终身恳恳欲仁依。
芸苗自我持三勿，克己从头绝四非。
往教旧盟如可践，警其懈惰久心希。

作者简介：宋合州人，字周卿，号性善。光宗绍熙元年进士。为国子监丞，极论李全必反，献镇压之策。官至礼部侍郎。尝从朱熹学。有《性善堂稿》。